སློབ་མའི་ནང་གི་ཤེས་ཡོན་འཚར་ལོངས་ཙམ་མིན་པར་ཕྱིའི་ལུས་སྟོབས་བདེ་ཐང་གནས་ཕྱིར་རྩེད་མོ་དེ་ནི་ཆ་ཤས་གལ་ཆེན་ཞིག་ཡིན་པར་བརྟེན།ལོ་ལྟར་ཕྱི་ཟླ་བརྒྱད་པའི་ནང་རུ་ཁག་ནང་ཁུང་རྐད་རྩེད་སྤོ་ལོ་འགྲན་བསྡུར་བྱེད་བཞིན་ཡོད་ལ།འདི་ལོ་ཡང་འགྲན་བསྡུར་ནང་ཁྱོན་བུ་དང་བུ་མོའི་རུ་ཁག་༥༦ཙམ་ཡོད་ལ།སློབ་ཕྲུག་ཚོས་དགའ་སྣང་ངང་རང་ངོས་ནས་སྦྱོང་བརྡར་དང་།རུ་ཁག་ནང་ཁུལ་གྱི་སྒྲིག་ཆས་གོ་སྒྲིག་དང་སློབ་གྲྭའི་རྩེད་མོའི་དགེ་རྒན་དྲུང་ནས་གཡར་པོ་ཞུས་ཏེ་རང་འགན་རང་འཁུར་བྱེད་བཞིན་ཡོད།སྐབས་དེར་དངོས་གཞིའི་རྩེད་འགྲན་ཚུགས་སྐབས་སློབ་གྲྭའི་རྩེད་རིགས་ཚོགས་ཆུང་དང་།དམིགས་བསལ་སློབ་ཕྲུག་ཚོགས་ཆུང་ནས་འཁུར་བཞེས་ཏེ་རྩེད་མོའི་དགེ་རྒན་དང་ཁང་ཚན་དགེ་རྒན་རྣམས་ཀྱིས་དངོས་གཞིའི་གཟིགས་རྟོགས་ཞུས་ཏེ།ཐོག་མའི་ཆར་བྱམས་པ་གླིང་དང་།ཨ་མའི་སྐྱེས་རིང་རུ་ཁག་གཉིས་བར་ཐོག་མའི་འགྲན་བསྡུར་བྱས་ཏེ།རིམ་པའི་ཟླ་བ་དེ་ཡི་ཚེས་༣༠ཉིན་མཇུག་རྫོགས་པར་བྱས།